Cel mai vechi om din echipa „câinilor” are un mesaj categoric, înaintea returului decisiv cu Csikszereda
Iulian Mihăescu, 61 de ani, de aproape patru decenii în „haită”, a explicat care e strategia echipei pentru returul decisiv de la Miercurea Ciuc, după 2-0 cu Csikszereda pe Arena Națională
„Trebuie să fim foarte atenți. Să tratăm jocul cu mare seriozitate. Doamne ferește de ceva rău! Nu concep altceva decât să obținem biletele pentru Liga 1 pentru sezonul viitor. Dar nu e totul rezolvat, n-a fost prost ăla care a zis că 2-0 e un rezultat periculos.
Important e să nu luăm gol în primele 15-20 de minute, ba mai mult, să atacăm, să marcăm, să nu stăm în apărare și să ne fie frică! Tratăm meciul serios, repet și eu ceea ce s-a repetat în ultima vreme la echipă. Dinamo e un brand, Dinamo trebuie să continue în prima ligă din România”, a reacționat Mihăescu pentru GSP.ro.